Document ID: /roh_data/filtered/fineweb-2-filterrobots_roh.jsonl.gz/8314

Co guarda la lavur da l'experta tar ils picturs, Selina Derungs or? E tge ston ins far per daventar schef-expert als Swiss Skills? Co guarda il plazzal temporar per ils miradurs ora ubain l'installaziun nua ch'ils automatichers cumbattan per il titel da campiun Svizzer? U quant terratsch è vegnì transportà sin l'areal da la Bernexpo per ch'ils ortulans e las ortulanas da cuntrada possian mussar lur «skills»? ... Qua chattais in schatg da quai che capita davos las culissas la pli gronda show da professiuns dal mund u er quai ch'ils visitaders vesan be da lunsch.
La calma avant la tempesta il mardi
Las grondas hallas da la Bernexpo e las tendas oravant paran dad avair anc massa spazi vit cura che be las plazzas da lavur cun maschinas e guaffens ed ils candidats e candidatas las emplainan. Fin mardi saira èn anc vegnidas fatgas las ultimas preparaziuns: Saja quai lura ils polimecanists che han empruvà or ed endrizzà lur maschinas ubain ils cuschiniers che han empleni lur frestgeras... A la fin è però tut pront per la pli gronda sa preschentar al public.
RR actualitad 17:00